open-index/open-wikipedia-markdown huggingface dataset:
হাসল (২০২২-এর চলচ্চিত্র)

***হাসল*** ২০২২ সালে মুক্তিপ্রাপ্ত একটি আমেরিকান স্পোর্টস ড্রামা  । চলচ্চিত্রটির পরিচালক জেরেমিয়া জ্যাগার এবং চিত্রনাট্য রচয়িতা টেলর ম্যাটারনে এবং উইল ফেটার্স। চলচ্চিত্রটিতে অ্যাডাম স্যান্ডলার একজন এনবিএ স্কাউটের ভূমিকায় অভিনয় করেছেন, যিনি স্পেনের একজন উঠতি প্রতিভাবান খেলোয়াড়ের সন্ধান পান ( হুয়ানচো হার্নাঙ্গোমেজ ) এবং তাকে এনবিএ ড্রাফটের জন্য প্রস্তুত করে তোলার চেষ্টা করেন। প্রধান প্রতিপক্ষ কেরমিট উইল্টসের ভূমিকায় অভিনয় করেছেন মিনেসোটা টিম্বারওলভসের খেলোয়াড় অ্যান্থনি এডওয়ার্ডস। চলচ্চিত্রে আরো রয়েছেন কুইন লতিফাহ, বেন ফস্টার, রবার্ট ডুভাল, এবং হেইডি গার্ডনার, সেই সাথে নিজের স্প্রিংহিল কোম্পানির ব্যানারে ছবিটির প্রযোজক হিসেবে যুক্ত ছিলেন লেব্রন জেমস।

জুন ০৩, ২০২২ তারিখে চলচ্চিত্রটি নেটফ্লিক্সে মুক্তি পায়। সমালোচকগণ চলচ্চিত্র ও বিশেষত অ্যাডাম স্যান্ডলারের অভিনয়ের ভূয়সী প্রশংসা করেন।

## শ্রেষ্ঠাংশ

* স্ট্যানলি সুগারম্যান চরিত্রে অ্যাডাম স্যান্ডলার, একজন স্কাউট এবং সেভেন্টিসিক্সার্স এর কোচ
* স্ট্যানলি সুগারম্যানের স্ত্রী তেরেসা সুগারম্যানের চরিত্রে কুইন লতিফা
* ভিন্স মেরিক, রেক্সের ছেলে এবং সেভেন্টিসিক্সার্সের যৌথ-মালিক চরিত্রে বেন ফস্টার
* বো ক্রুজ চরিত্রে হুয়াঞ্চো হার্নাঙ্গোমেজ, স্পেন থেকে আসা স্ট্যানলির বাস্কেটবল খেলোয়াড়
** তরুণ বো ক্রুজের চরিত্রে সিলাস গ্রাহাম
* রেক্স মেরিকের ভূমিকায় রবার্ট ডুভাল, ভিন্সের বাবা এবং সেভেন্টিসিক্সার্সের মালিক
* স্ট্যানলির মেয়ে অ্যালেক্স সুগারম্যানের চরিত্রে জর্ডান হাল
* রেক্সের মেয়ে ক্যাট মেরিকের চরিত্রে হেইডি গার্ডনার
* বো-এর মা পাওলা ক্রুজের চরিত্রে মারিয়া বোট্টো
* লুসিয়া ক্রুজের চরিত্রে আইনহোয়া পিলেট, বো-এর মেয়ে
* কেরমিট উইল্টস চরিত্রে অ্যান্থনি এডওয়ার্ডস, একজন খেলোয়াড় এবং বো-এর প্রতিদ্বন্দ্বী
* লিওন রিচ চরিত্রে কেনি স্মিথ, একজন স্পোর্টস এজেন্ট এবং স্ট্যানলির বন্ধু
* ফ্যাট জো, নিজ চরিত্রে
* ব্লেকের চরিত্রে জলিল হোয়াইট

## পর্যালোচনা
রিভিউ অ্যাগ্রিগেটর ওয়েবসাইট রটেন টম্যাটোস এ ৭.১/১০ গড় রেটিং সহ ১৪৫টি পর্যালোচনার উপর ভিত্তি করে চলচ্চিত্রটির অ্যাপ্রুভাল রেটিং ৯২%। এ প্রসঙ্গে ওয়েবসাইটটিতে বলা হয়েছে, "*Hustle* doesn't have any fancy moves, but it doesn't need them—Adam Sandler's everyman charm makes this easy layup fun to watch" 

## তথ্যসূত্র

## বহিঃসংযোগ

* 

বিষয়শ্রেণী:নিউ জার্সিতে ধারণকৃত চলচ্চিত্র
বিষয়শ্রেণী:ফিলাডেলফিয়ার পটভূমিতে চলচ্চিত্র
বিষয়শ্রেণী:মার্কিন হাস্যরসাত্মক নাট্য চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:২০২২-এর চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:২০২০-এর দশকের ইংরেজি ভাষার চলচ্চিত্র
বিষয়শ্রেণী:২০২০-এর দশকের মার্কিন চলচ্চিত্র
হেলেন আর্নি

**হেলেন আর্নি** একজন ব্রিটিশ উপস্থাপক, উপস্থিত কৌতুকাভিনেত্রী এবং সঙ্গীতশিল্পী। তিনি কৌতুক অভিনেতা রবিন ইনচ এবং অধ্যাপক ব্রায়ান কক্সের সাথে *আনকেজড মাঙ্কিজ* এ কৌতুকাভিনয় করেছেন।

দ্য এডিনবার্গ রিপোর্টার তাকে "গিক সংস্ট্রেস" (ধারাবিচ্যুত  গায়িকা) বলে অভিহিত করে। উপস্থিত গণিতবিদ ম্যাট পার্কার এবং টেলিভিশন বিজ্ঞানী স্টিভ মোল্ডের সাথে আর্নি ফেস্টিভাল অব দ্য স্পোকেন নার্ড এ আসরের এক তৃতীয়াংশে ইউকুলেল বাজিয়েছেন। তিনি এবং পার্কার *ইউ হ্যাভ বিন ওয়ার্নড* (*আউট্রেজাস অ্যাক্টস অব সায়েন্স*) এর প্রায় প্রতিটি পর্বের ভাষ্যকারও ছিলেন।

রবিন ইনচের দ্বারা আয়োজিত একটি বিজ্ঞান অনুষ্ঠানে "কেবল অদ্ভুত এবং ভিন্ন" গান পরিবেশন করার মধ্য দিয়ে, তিনি বুঝতে পেরেছিলেন যে তিনি "একটি অর্থপূর্ণ উপায়ে বিজ্ঞান এবং সঙ্গীতকে একসাথে যুক্ত করতে পারেন"।

## উপস্থিতি
২০১২ এ অনুষ্ঠিত বোরিং কনফারেন্সে, আর্নি "ইয়ামাহা পিএসআর-১৭৫ পোর্টেবল কীবোর্ডের বৈশিষ্ট্য এবং বিবরণ" শীর্ষক একটি উপস্থাপনা করেন।

আর্নি ২০১৫ সালে বিবিসির প্রাকৃতিক ইতিহাস বিষয়ক ধারাবাহিকের "কোস্ট" পর্বে একটি অংশ উপস্থাপন করেছিলেন।

আর্নি *নো সাচ থিং অ্যাজ এ ফিশ* এর ৯৭ তম পর্বে অতিথি উপস্থাপক ছিলেন যেখানে তিনি ব্যাখ্যা করেছিলেন:*আগামীকাল আপনার জীবনের দীর্ঘতম দিন হবে।*

জানুয়ারি ২০১৭-এ আর্নি বিবিসি রেডিও ৪ এর *মিউজিয়াম অফ কিউরিওসিটিতে* হাজির হন। এই কাল্পনিক যাদুঘরে তার "অনুমানমূলক দান" ছিল সম্প্রতি আবিষ্কৃত চারটি রাসায়নিক উপাদানের নমুনার একটি সেট: নিহোনিয়াম, মস্কোভিয়াম, টেনেসাইন এবং ওগানেসন।

## রচনা
২০১৩ সালে, আর্নি ফাইন্যান্সিয়াল টাইমস-এ "আপনাকে হাসতে হবে" শিরোনামে একটি লেখা লিখেছিলেন, যেখানে তিনি হাস্যরসকে বৈজ্ঞানিক নীতি উপস্থাপনের শক্তিস্বরূপ বলে উল্লেখ করেন।

২০১৮ সালে, আর্নি তার সহকর্মী ফেস্টিভ্যাল অফ দ্য স্পোকেন নার্ড পার্টনার স্টিভ মোল্ডের সাথে "দি এলিমেন্ট ইন দ্য রুম: সায়েন্সি স্টাফ স্টেয়ারিং ইউ ইন দ্য ফেস" নামক একটি বই প্রকাশ করেন।

## তথ্যসূত্র

## বহিঃসংযোগ

* 
* ফেস্টিভাল অব দ্য স্পোকেন নার্ড

বিষয়শ্রেণী:ব্রিটিশ কৌতুকাভিনেত্রী
বিষয়শ্রেণী:জীবিত ব্যক্তি
বিষয়শ্রেণী:ব্রিটিশ কৌতুকাভিনয়শিল্পী
বিষয়শ্রেণী:এইচঅডিওর মাইক্রোবিন্যাসের সাথে নিবন্ধসমূহ
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বিজ্ঞান বক্তা
বিষয়শ্রেণী:ব্রিটিশ ইউকুলেল বাদক
বিষয়শ্রেণী:ইম্পেরিয়াল কলেজ লন্ডনের প্রাক্তন শিক্ষার্থী
বিষয়শ্রেণী:২১শ শতাব্দীর ব্রিটিশ কৌতুকাভিনয়শিল্পী
২০২২ বুলগেরিয়া পুরুষ ক্রিকেট দলের সার্বিয়া সফর

বুলগেরিয়া পুরুষ ক্রিকেট দল ২০২২ সালের জুলাই মাসে তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য সার্বিয়া সফর করে। সিরিজের ম্যাচগুলো বেলগ্রেডের নিকটবর্তী পাদিনস্কা স্কেলা এলাকার লিসিচ্‌য়ি ইয়ারাক ক্রিকেট মাঠে অনুষ্ঠিত হয়। এ সিরিজের আগে ২০২২ সফিয়া টোয়েন্টি২০ সিরিজের অংশ হিসেবে সার্বিয়া দল বুলগেরিয়া সফর করে, যে সিরিজটিতে বুলগেরিয়া ৪–০ ব্যবধানে জয়ী হয়। সিরিজটি উভয় দলের জন্য ২০২২–২৩ আইসিসি পুরুষ টি২০ বিশ্বকাপ ইউরোপ বাছাইপর্বের উপআঞ্চলিক টুর্নামেন্টসমূহের প্রস্তুতি হিসেবে গণ্য হয়। সিরিজে সার্বিয়া ২–১ ব্যবধানে জয়ী হয়।

## দলীয় সদস্য

## টি২০আই সিরিজ
### ১ম টি২০আই

### ২য় টি২০আই

### ৩য় টি২০আই

## তথ্যসূত্র

## বহিঃসংযোগ
* ইএসপিএনক্রিকইনফোতে সিরিজের প্রধান পাতা 

বিষয়শ্রেণী:২০২২-এ আন্তর্জাতিক ক্রিকেট প্রতিযোগিতা
কোকাসিনান

**কোকাসিনান** হল তুরস্কের মধ্য আনাতোলিয়া অঞ্চলের কায়সেরি শহরের একটি মেট্রোপলিটন জেলা। নামটি এসেছে বিখ্যাত অটোমান স্থপতি মিমার সিনান থেকে। এর মেয়র হলেন বেকির ইলদিজ (একেপি)।

## তথ্যসূত্র

বিষয়শ্রেণী:কায়সেরি প্রদেশের জনবহুল স্থান
বিষয়শ্রেণী:কায়সেরি প্রদেশের জেলা
১৯৫০ সালের ভারতীয় বাংলা চলচ্চিত্রের তালিকা

১৯৫০ সালে কলকাতার বাংলা ভাষা চলচ্চিত্র ইন্ডাস্ট্রি প্রযোজিত চলচ্চিত্রসমূহের একটি তালিকা।

## চলচ্চিত্রসমূহ

## তথ্যসূত্র

## বহিঃসংযোগ

বিষয়শ্রেণী:বছর অনুযায়ী বাংলা চলচ্চিত্রের তালিকা
সুরঞ্জন দাশ রোড

থাম্ব|BEML দ্বারা নির্মিত MEMU Rakes সুরঞ্জন দাশ রোডের সমান্তরালে পার্ক করা হয়েছে
[থাম্ব| সুরঞ্জন দাশ রোড সংলগ্ন [মধ্য রেল|সেন্ট্রাল রেলওয়ের মেমু রেক পার্ক করা হয়েছে]]
**সুরঞ্জন দাশ রোড** হল ভারতের বেঙ্গালুরুতে কিংবদন্তি  ভারতীয় বাঙালি বিমান চালক সুরঞ্জন দাশ নামাঙ্কিত একটি সড়ক। এটি ওল্ড মাদ্রাজ রোড এবং বেঙ্গালুরুর ওল্ড এয়ারপোর্ট রোড সংযুক্ত করেছে।

## ইতিহাস
বেঙ্গালুরু শহরে ওল্ড এয়ারপোর্ট রোড এবং ওল্ড মাদ্রাজ রোডকে সংযুক্ত করার জন্য  রাস্তাটি ১৯৪০ খ্রিস্টাব্দে নির্মিত হয়েছিল 

## ব্যুৎপত্তি
এই সড়কটির  পুরো ৪.১ কিলোমিটার দীর্ঘ অংশটি  গ্রুপ ক্যাপ্টেন সুরঞ্জন দাশের নামে নামাঙ্কিত করা হয়েছে।  তিনি ছিলেন ভারতীয় বিমান বাহিনীর একজন পাইলট, যিনি বিমানবাহিনীর প্রথম পরীক্ষামূলক টেস্ট পাইলটদের (ETP) একজন হয়ে আমৃত্যু কুড়ি বছর ধরে সমস্ত জেট বিমানের মূল্যায়ন করেন। তিনি ১৯৪৩ খ্রিস্টাব্দে 8 নং ফাইটার-বোম্বার স্কোয়াড্রনে যোগ দেন এবং পরবর্তীতে বিমানের প্রযুক্তিগত সমস্যা সমাধানে পারদর্শী হন। তিনি ১৯৪৭-৪৮ খ্রিস্টাব্দে তিনি জম্মু-কাশ্মীরে অপারেশনেও অংশ নিয়েছিলেন। ১৯৪৯ খ্রিস্টাব্দ হতে শহর বেঙ্গালুরু তার জীবনের সঙ্গে ঘনিষ্ট ভাবে জড়িয়ে যায়। তিনি যুক্তরাজ্যের এম্পায়ার টেস্ট পাইলট স্কুল থেকে প্রশিক্ষণ নেওয়ার পর, হিন্দুস্তান অ্যারোনটিক্স (HAL)-এ হিন্দুস্তান ট্রেনার ২ (HT-2) পরীক্ষা করার ক্ষেত্রে গুরুত্বপূর্ণ ভূমিকা পালন করেছিলেন।  সুরঞ্জন দাশ ১৯৭০ খ্রিস্টাব্দের ১০ জানুয়ারি HF-24 Mk.IR প্রোটোটাইপ বিমানে সওয়ার হয়েছিলেন যেটি ইঞ্জিনের রিহিট মোডের ব্যর্থতা এবং টেকঅফের সময় অসাবধানতাবশত ক্যানোপি খোলা সহ বেশ কয়েকটি কারণে বিধ্বস্ত হয় এবং তিনি ঘটনাস্থলেই প্রাণ হারান। 

## রাস্তা প্রশস্তকরণ
অত্যন্ত ব্যস্ত ওল্ড মাদ্রাজ এবং ওল্ড এয়ারপোর্ট রোড সংযোগকারী সুরঞ্জন দাশ রোড  "প্রশস্তকরণ" এর প্রয়োজনীতা বিগ্রেড  অনুভব করে ২০০৬ খ্রিস্টাব্দের প্রথমদিকে। কিন্তু আসল কাজ শুরু হয় ২০১২ খ্রিস্টাব্দে।  রাস্তা প্রশস্ত  করতে ১৮৩টি গাছ উপড়ে ফেলতে হয়েছিল। কিন্তু স্থানীয় বাসিন্দারা চিরতরে সবুজ হারিয়ে যাবে এই আশঙ্কায় বিরক্তি প্রকাশ করেছিল।  কিন্তু  বেসরকারি-সরকারি উদ্যোগে নিষ্পাদিত  চুক্তি স্বাক্ষরের আট বছর পর এটি চার লেনের উন্নীত করে  সম্পূর্ণভাবে কংক্রিটের রাস্তা নির্মিত হয়। ২০১৪ খ্রিস্টাব্দের আগে পর্যন্ত এটি অসমাপ্ত এবং বিশৃঙ্খল অবস্থায় ছিল।

## অবস্থান
সড়কটির  পশ্চিম পার্শ্বে আছে - বিন্নামঙ্গলা মানবার্থে কাভাল বা বি.এম. কাভাল, অ্যারোনটিকাল ডেভেলপমেন্ট এস্ট্যাব্লিশমেন্ট বা এ ডি ই, নিউ তিপ্পাসান্দ্র, জীবনবীমানগর এবং পূর্বদিকে  রয়েছে  সুগ্গাগুন্টেপাল্য, বিইএমএল- (পূর্বের ভারত আর্থ মুভার্স লিমিটেড)   বিমানপুরা, জিএম পালিয়া প্রভৃতি এলাকা।

## তথ্যসূত্র

বিষয়শ্রেণী:বেঙ্গালুরুর সড়ক
গণপ্রজাতন্ত্রী জাঞ্জিবার

**গণপ্রজাতন্ত্রী জাঞ্জিবার** (    জাঞ্জিবার দ্বীপপুঞ্জের দ্বীপসমূহ নিয়ে গঠিত ১৯৬৪ সালে প্রতিষ্ঠিত একটি আফ্রিকান রাষ্ট্র। তানজানিয়া প্রতিষ্ঠার জন্য তাঙ্গানিকার সাথে একীভূত হওয়ার আগে এটি এক বছরেরও কম সময় ধরে বিদ্যমান ছিল, যে বছরের অক্টোবরে তানজানিয়া নামকরণ করা হবে।

বিষয়শ্রেণী:জাঞ্জিবারের ইতিহাস
বিষয়শ্রেণী:১৯৬৪-এ আফ্রিকায় প্রতিষ্ঠিত
বিষয়শ্রেণী:১৯৬৪-এ আফ্রিকায় বিলুপ্ত
বিষয়শ্রেণী:প্রাক্তন প্রজাতন্ত্র
বিষয়শ্রেণী:স্নায়ুযুদ্ধের প্রাক্তন রাষ্ট্র
বিষয়শ্রেণী:জাঞ্জিবার
বিষয়শ্রেণী:সাবেক সমাজতান্ত্রিক প্রজাতন্ত্র
বিষয়শ্রেণী:জাতিসংঘের প্রাক্তন সদস্য রাষ্ট্র
বিষয়শ্রেণী:দ্বীপ রাষ্ট্র
বিষয়শ্রেণী:১৯৬৪-এ প্রতিষ্ঠিত রাষ্ট্র ও অঞ্চল
তুর্কমেনিস্তানের রাষ্ট্রপতি

**তুর্কমেনিস্তানের রাষ্ট্রপতি** (তুর্কমেন: Türkmenistanyň prezidenti), আনুষ্ঠানিক নাম **তুর্কমেনিস্তানের রাষ্ট্রপতি ও মন্ত্রিপরিষদের চেয়ারম্যান**, হলেন তুর্কমেনিস্তানের রাষ্ট্রপ্রধান ও সরকার প্রধান। রাষ্ট্রপতি তুর্কমেনিস্তানের সশস্ত্র বাহিনীর সর্বোচ্চ কমান্ডার এবং একইসাথে রাষ্ট্রীয় নিরাপত্তা পরিষদের প্রধান।

সের্দার বের্দিমুহামেদু হলেন তুর্কমেনিস্তানের বর্তমান রাষ্ট্রপতি, ১৯৯১ সালে সোভিয়েত ইউনিয়নের বিলুপ্তির সাথে দেশটির স্বাধীনতা লাভের পর থেকে দেশের ইতিহাসে তিনি তৃতীয়। তিনি তাঁর পিতা গুর্বাঙ্গুলি বের্দিমুহামেদুর স্থলাভিষিক্ত হন যখন ১৫ শাসনামল শেষে ২০২২ সালে তিনি পদত্যাগ করেন। তিনিই প্রথম রাষ্ট্রপতি যিনি এ ধরনের কাজ করেন। ২০২২ সালের নির্বাচনে বের্দিমুহামেদু অন্য নয়জন প্রার্থীর বিপরীতে দেশের প্রত্যক্ষ ভোটের ৭২.৯৭% পেয়েছিলেন। দেশটির আইনসভা ২০১৬ সালে রাষ্ট্রপতি পদের মেয়াদ সীমা দূর করে এবং ৭০ বছরের বয়সসীমা দূর করে, সেইসাথে মেয়াদ পাঁচ থেকে সাত বছর পর্যন্ত বর্ধিত করে।

## রাষ্ট্রপতির বিধিমালা ও পদ থেকে অপসারণ
তুর্কমেনিস্তানের রাষ্ট্রপতি পদপ্রার্থীদের জন্য বিধিমালার মধ্যে নিম্নলিখিত বিষয় অন্তর্ভুক্ত রয়েছে:

*অবশ্যই তুর্কমেনিস্তানে জন্মগ্রহণ করতে হবে
*অবশ্যই তুর্কমেন ও ইংরেজিতে সাবলীল হতে হবে
*অবশ্যই কমপক্ষে ৪০ বছর বয়সী হতে হবে
*অবশ্যই পূর্বে ১৫ বছর যাবত তুর্কমেনিস্তানে বসবাস করতে হবে
*অবশ্যই কর্মজীবী হতে হবে

তুর্কমেনিস্তানের রাষ্ট্রপতির ক্ষমতা তুর্কমেন সংবিধানের ৫৭ নং অনুচ্ছেদ অনুসারে সমাপ্ত হতে পারে:

*অসুস্থতার কারণে দায়িত্ব পালনে অক্ষম হলে
*সংবিধান ও গণআইন লঙ্ঘন করলে
*রাষ্ট্রপতির প্রতি অনাস্থা ভোট হলে

রাষ্ট্রপতির পদ থেকে অপসারণ করা হলে আইনসভার চেয়ারম্যানকে আইনত ভারপ্রাপ্ত রাষ্ট্রপতি হিসাবে নিয়োগ করা হয় এবং এই ঘটনার ৬০ দিনের মধ্যে নির্বাচন অনুষ্ঠিত হয়। এমনটা কখনোই ঘটেনি; ২০০৬ সালে যখন পদে থাকাকালেই নিয়াজভের মৃত্যুর কারণে তুর্কমেনিস্তানের রাষ্ট্রপতি পদ একবারই কেবল পদশূন্য হয়েছিল, তখন তুর্কমেনিস্তানের রাষ্ট্রীয় নিরাপত্তা পরিষদ এই ভিত্তিতে মন্ত্রিসভার প্রথম উপচেয়ারম্যানের কাছে রাষ্ট্রপতি হিসাবে কাজ করার অধিকার হস্তান্তর করে। একজন ভারপ্রাপ্ত রাষ্ট্রপতির রাষ্ট্রপতি পদে প্রতিদ্বন্দ্বিতা করার অধিকার নেই এমন বিধিবিধানটিও বাদ দেওয়া হয়েছিল।

## বাসভবন
ওগুজখান রাষ্ট্রপতি প্রাসাদ হলো আশগাবাতের স্বাধীনতা চত্বরে অবস্থিত রাষ্ট্রপতির প্রধান বাসভবন/কর্মস্থল। প্রাসাদের বিভিন্ন হলগুলি বিদেশি নেতাদের অভ্যর্থনা জানাতে এবং রাষ্ট্রপতির ডিক্রি স্বাক্ষরের জন্য ব্যবহৃত হয়। প্রাক্তন রাষ্ট্রপতি সাপারমুরাত নিয়াজভ আশগাবাতের বাইরে ২৮ কিলোমিটার দূরে অবস্থিত শহর আরশাবিলে একটি সরকারি বাসভবনে একটি ব্যক্তিগত বাসভবনের মালিক ছিলেন।

## তুর্কমেনিস্তানের রাষ্ট্রপতিদের তালিকা

## তথ্যসূত্র

বিষয়শ্রেণী:তুর্কমেনিস্তানের রাজনীতি
বিষয়শ্রেণী:তুর্কমেনিস্তানের রাজনীতিবিদদের তালিকা
বিষয়শ্রেণী:দেশ অনুযায়ী রাষ্ট্রপতি
সেবক

**সেবক** ভারতের পশ্চিমবঙ্গ রাজ্যের দার্জিলিং জেলার শিলিগুড়ির কাছে একটি ছোটো শহর। এটি সিকিম রাজ্যের সীমান্তের কাছেকাছি অবস্থিত। ডুয়ার্সে তিস্তা নদীর তীরে এই শহরটি অবস্থিত এবং এর উপরে দুটি সেতু রয়েছে - যথা করোনেশন ব্রিজ এবং সেবক রেলওয়ে সেতু। ওই এলাকায় ভারতীয় সেনা ও বিএসএফ ক্যাম্প রয়েছে। মহানন্দা বন্যপ্রাণী অভয়ারণ্য এই এলাকায় অবস্থিত। ১০ নং জাতীয় সড়ক এই শহরের মধ্য দিয়ে গেছে এবং সেবককে গ্যাংটক শহর ও শিলিগুড়ির সাথে যুক্ত করেছে। ১৭ নং জাতীয় সড়ক সেবকের করোনেশন ব্রিজের কাছে থেকে শুরু হয়েছে এবং গুয়াহাটিতে শেষ হয়েছে। সেবকে অবস্থিত পাহাড়ের ওপর সেবকেশ্বরী কালি মন্দির বিখ্যাত প্রাচীন ধর্মস্থান। 

## ভূগোল

### অবস্থান
সেবকের অবস্থান 

### এলাকার সংক্ষিপ্ত বিবরণ
মানচিত্রটির পাশাপাশি দার্জিলিং হিমালয় পার্বত্য অঞ্চলের পূর্ব অংশ এবং এর পূর্ব ও দক্ষিণ প্রান্তে তরাই অঞ্চলের একটি ছোট অংশ দেখায় যার পুরোটাই দার্জিলিং জেলার। দার্জিলিং সদর মহকুমায় মোট জনসংখ্যার ৬১.০০% গ্রামীণ এলাকায় এবং ৩৯.০০% জনসংখ্যা শহরে বাস করে। কার্সিয়ং মহকুমায় মোট জনসংখ্যার ৫৮.৪১% গ্রামীণ এলাকায় এবং ৪১.৫৯% শহরে বাস করে। জেলায় দার্জিলিং চা উৎপাদন ও রপ্তানি করে এমন ৭৮টি চা বাগান/এস্টেট (বিভিন্ন উৎস অনুযায়ী সংখ্যাটি সামান্য পরিবর্তিত হয়) রয়েছে। এটি প্রত্যক্ষ/পরোক্ষভাবে জনসংখ্যার একটি বড় অংশকে জড়িত করে। ২০১১ সালের আদমশুমারিতে কিছু চা বাগানকে জনগণনা নগর অথবা গ্রাম হিসাবে চিহ্নিত করা হয়েছিল। এই জাতীয় স্থানগুলিকে মানচিত্রে জন (জনগণনা নগর) বা গ্রা (গ্রামীণ/শহুরে কেন্দ্র) হিসাবে চিহ্নিত করা হয়েছে। নির্দিষ্ট চা এস্টেট পৃষ্ঠাগুলি TE চিহ্নিত করা হয়েছে৷

দ্রষ্টব্য: মানচিত্রটিতে মহকুমার কিছু উল্লেখযোগ্য স্থান উপস্থাপন করা হয়েছে। মানচিত্রে চিহ্নিত সমস্ত স্থান বৃহত্তর পূর্ণ স্ক্রীন মানচিত্রের থাকে সংযুক্ত করা হয়েছে৷

## তথ্যসূত্র

বিষয়শ্রেণী:দার্জিলিং জেলার শহর ও নগর
বিষয়শ্রেণী:শিলিগুড়ি
বিষয়শ্রেণী:পশ্চিমবঙ্গের শহর
করোনেশন সেতু

**করোনেশন ব্রিজ** ভারতের পশ্চিমবঙ্গ অঙ্গরাজ্যের সেবকে অবস্থিত। এটি **রোডওয়ে ব্রিজ** ও **সেবক সেতু** নামেও পরিচিত। সেতুটি তিস্তা নদীর উপর নির্মিত হয়েছে এবং দার্জিলিং ও কালিম্পং জেলা দুটিকে সংযুক্ত করেছে। সেতুটি ১৭ নং জাতীয় সড়কের *(পুরানো - *জাতীয় সড়ক ৩১*)* অংশ। এই সেতুটি সেবক রেলওয়ে সেতুর সমান্তরালে বিস্তৃত, যা প্রায় ২ কিমি দূরে তিস্তা নদীর উপর অবস্থিত।

সেতুটির ভিত্তিপ্রস্তর বাংলার তৎকালীন গভর্নর জন অ্যান্ডারসন ১৯৩৭ সালে স্থাপন করেন। সেতুর নির্মাণ কাজ ১৯৪১ সালে ৬ লক্ষ টাকা ব্যয়ে সম্পন্ন হয়েছিল এবং এটির নামকরণ ১৯৩৭ সালে রাজা ষষ্ঠ জর্জ ও রাণী এলিজাবেথের রাজ্যাভিষেকের স্মরণে করা হয়েছিল।

সেতুটির এক দিকের প্রবেশপথে দুটি বাঘের মূর্তি থাকায় স্থানীয়রা সেতুটিকে *বাগপুল বা* *বাঘের সেতু* বলে ডাকে। এই সেতুটির নকশা, অঙ্কন ও পরিকল্পনা দার্জিলিং ডিভিশন পাবলিক ওয়ার্কস ডিপার্টমেন্টের (পিডব্লিউডি) শেষ ব্রিটিশ এক্সিকিউটিভ ইঞ্জিনিয়ার জন চেম্বারস করেছিলেন। বোম্বে থেকে আগত মেসার্স জেসি গ্যামনকে ঠিকাদার হিসেবে নিয়োগ করা হয়েছিল। সেতুটি রিইনফোর্সড কংক্রিট পদ্ধতিতে নির্মিত হয়েছিল। যেহেতু জলের গভীরতা ও স্রোতের কারণে তিস্তা নদীর তলদেশ থেকে খুটি তৈরি সম্ভব ছিল না, তাই পুরো সেতুটি একটি নির্দিষ্ট খিলান আটকানো ছিল, যার দুটি প্রান্ত নদীর উভয় পাশে পাথরের উপর স্থাপন করা হয়েছিল।
## চিত্রশালা

চিত্র:Coronation_Bridge_01.jpg|করোনেশন সেতুর একটি সাম্প্রতিক ছবি (২০২১ সাল)
চিত্র:Coronation Bridge at Sevoke 14.jpg|করোনেশন সেতুর উপরে যানবাহন চলাচলের পথ
চিত্র:Beauty of Teesta.jpg|সেতু, তিস্তা নদী ও সুরজাদ্য সূর্যাদয়
চিত্র:Beauty of sevoke .jpg 10.jpg|নদীর তীর থেকে সেতুর দৃশ্য


## তথ্যসূত্র

বিষয়শ্রেণী:পশ্চিমবঙ্গের সেতু
বিষয়শ্রেণী:এশীয় সেতু (স্থাপনা) অসম্পূর্ণ
বিষয়শ্রেণী:১৯৪১-এ ব্রিটিশ ভারতে প্রতিষ্ঠিত
বিষয়শ্রেণী:ভারতের পরিবহন অসম্পূর্ণ
বিষয়শ্রেণী:১৯৪১-এ সম্পন্ন সেতু
বিষয়শ্রেণী:শিলিগুড়ির পরিবহন
বিষয়শ্রেণী:ভারতের সড়ক সেতু
বিষয়শ্রেণী:২০শ শতাব্দীতে ভারতের স্থাপত্য
গুঞ্জনপাখি

**গুঞ্জনপাখি** বা ইংরেজিতে **হামিংবার্ড** আমেরিকার একটি স্থানীয় পাখি এবং **ট্রকিলিডে** জৈবিক পরিবার নিয়ে গঠিত। প্রায় ৩৬১টি প্রজাতি এবং ১১৩টি গণের সাথে, এগুলি আলাস্কা থেকে টিয়েরা দেল ফুয়েগো পর্যন্ত দেখা যায়, তবে বেশিরভাগ প্রজাতিই গ্রীষ্মমণ্ডলীয় অঞ্চলে পাওয়া যায়। এগুলি আকারে ছোট এবং বেশিরভাগ প্রজাতির পরিমাপ  দৈর্ঘ্যে। ক্ষুদ্রতম বর্তমান গুঞ্জনপাখি প্রজাতি হল  মৌমাছি গুঞ্জনপাখি, যার ওজন  এর কম। সবচেয়ে বড় হামিংবার্ড প্রজাতি হল  দৈত্যাকার হামিংবার্ড, ওজন । এরা ফুলের অমৃত খাওয়ানোর জন্য বিশেষভাবে পরিচিত, তবে এরা সমস্ত প্রজাতি উড়ন্ত পোকামাকড় বা মাকড়সাও খায়।

গুঞ্জনপাখি ওড়ার সময় প্রচুর পরিমাণ শক্তি খরচ করে এবং শরীরে পর্যাপ্ত রক্ত সরবরাহ করার জন্য এদের হৃস্পন্দন খুবই দ্রুত হয়। ওড়ার সময় মিনিটে ১২০০ বার হৃৎস্পন্দন হয় এবং পাখিটি ২৫০ বার শ্বাস গ্রহণ করে।

গুঞ্জনপাখিগুলি প্রায় ৪ কোটি ২০ লক্ষ বছর আগে তাদের ভগিনী গোষ্ঠী বাতাসি বা সুইফ্ট ও গেছো বাতাসি বা ট্রিসুইফ্ট পাখি থেকে আলাদা হয়ে যায়। বর্তমান গুঞ্জনপাখির সাধারণ পূর্বপুরুষ দক্ষিণ আমেরিকায় ২ কোটি ২০ লক্ষ বছর আগে বসবাস করত বলে অনুমান করা হয়। এই প্রজাতিটি গুঞ্জনপাখি নামে পরিচিত কারণ তাদের পাখার ঝাপ্টা থেকে গুনগুন শব্দ সৃষ্টি হয়, যা মানুষের কাছে শ্রবণযোগ্য উচ্চ কম্পাঙ্কে শুনতে পাওয়া যায়। তারা দ্রুত ডানা-ঝাপটানোর হারে মধ্য-বাতাসে ঘোরাফেরা করে, যা বৃহত্তম প্রজাতিতে প্রতি সেকেন্ডে প্রায় ১২ বিট থেকে ছোট গুঞ্জনপাখিতে প্রতি সেকেন্ডে প্রায় ৮০ পর্যন্ত পরিবর্তিত হয়। বাতাসের সুড়ঙ্গে ওড়ার সময় যে প্রজাতিগুলি পরিমাপ করা হয়েছে, তাদের সর্বোচ্চ গতি  ছাড়িয়ে গেছে। মিলনের সময় কিছু পুরুষ প্রজাতি  উচ্চতায় একটি স্ত্রী পাখির উপরে প্রায়  গতিতে ছুটে আসে।

অন্য যে কোনও স্থিতোষ্ণ (হোমিওথার্মিক) প্রাণীর তুলনায় গুঞ্জনপাখির ভর-নির্দিষ্ট বিপাকীয় হার সবচেয়ে বেশি। শক্তি সংরক্ষণের জন্য যখন খাদ্যের অভাব হয় এবং রাতের বেলায় যখন খাবার না খাওয়া হয়, তারা অসাড় অবস্থায় প্রবেশ করতে পারে, যা এক ধরনের শীতনিদ্রার মতো অবস্থা, এবং এসময় তাদের বিপাকীয় হার স্বাভাবিক হারের ১৫ ভাগের ১ ভাগে নেমে ধীর হয়ে যেতে পারে।

## তথ্যসূত্র

বিষয়শ্রেণী:গুঞ্জনপাখি
বিষয়শ্রেণী:আমেরিকার পাখি
বিষয়শ্রেণী:ত্রিনিদাদ ও টোবাগোর জাতীয় প্রতীক
বিষয়শ্রেণী:আমেরিকার প্রাকৃতিক ইতিহাস
বিষয়শ্রেণী:নিকোলাস আইলওয়ার্ড ভিগর্স কর্তৃক নামকরণকৃত ট্যাক্সা
ল্যাপটপ (২০১২-এর চলচ্চিত্র)

***ল্যাপটপ*** (২০১২) হল কৌশিক গাঙ্গুলী রচিত ও পরিচালিত একটি বাংলা ড্রামা চলচ্চিত্র।  এই ফিল্মটি একটি ল্যাপটপের সাথে সংযুক্ত কিছু ভিন্ন ভিন্ন মানুষের বিচিত্র কিছু গল্প বলে। পরিচালকের মতে, ল্যাপটপ হল এই ফিল্মের প্রতিপক্ষ, তবে মূল চরিত্রগুলির মধ্যে সে অনেকটা সুতোর কাজ করেছে। এটি আইএফএফআই ২০১১, গোয়া, ভারতীয় প্যানোরামা, দুবাই চলচ্চিত্র উৎসব ২০১১-এ গিয়েছিল। 

## শ্রেষ্ঠাংশে

* ইন্দ্র চরিত্রে রাহুল বসু
* দূর্বা চরিত্রে চূর্ণী গাঙ্গুলী
* গৌরবের চরিত্রে শাশ্বত চ্যাটার্জি
* সুভা চরিত্রে অনন্যা চ্যাটার্জি
* পার্থ চরিত্রে কৌশিক গাঙ্গুলী
* রাকেশ চরিত্রে রাজেশ শর্মা
* তরুণ চরিত্রে পীযূষ গাঙ্গুলি
* ডাক্তার সেনগুপ্তের চরিত্রে অরিন্দম শীল
* জিওনের চরিত্রে গৌরব চক্রবর্তী
* রায়া চরিত্রে রিধিমা ঘোষ
* শীতল চরিত্রে অরুণ গুহঠাকুরতা
* সহেলী চরিত্রে অপরাজিতা আধ্যাত্ম
* সুমনা চরিত্রে অঞ্জনা বসু (অতিথির চরিত্রে)
* জোজো  রিতু চরিত্রে (অতিথি উপস্থিতি)
* অমৃতা চরিত্রে নেহা কাপুর
* সৌম্য চরিত্রে প্রত্যয় বসু

## সঙ্গীত

* ময়ূখ ভৌমিক - সুরকার
* অনির্বাণ সেনগুপ্ত ও দীপঙ্কর চাকী- কথা

## পুরস্কার

### ৫৯তম জাতীয় চলচ্চিত্র পুরস্কার

* সেরা ব্যাকগ্রাউন্ড মিউজিক - *ময়ূখ ভৌমিক*

## তথ্যসূত্র

বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:কৌশিক গঙ্গোপাধ্যায় পরিচালিত চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:২০১২-এর চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
ভেসনা ক্রম্পোটিক

**ভেসনা ক্রম্পোটিক** (১৭ জুন ১৯৩২ - ২১ আগস্ট ২০১৮) একজন বিখ্যাত ক্রোয়েশীয় লেখক এবং অনুবাদক ছিলেন।

## জীবনী
ভেসনা ক্রম্পোটিক ক্রোয়েশিয়ার ডুব্রোভনিকে জন্মগ্রহণ করেন। ক্রমপোটিচ জাগরেব বিশ্ববিদ্যালয় থেকে ইংরেজি ভাষা ও মনোবিজ্ঞানে স্নাতক হন। ভারতের নয়াদিল্লিতে তিনি বাংলা ভাষা অধ্যয়ন করেন । রাদিভোজে পেটকোভিচকে বিয়ে করার পর, একজন কূটনীতিক, ক্রমপোটিচ কায়রো, ওয়াশিংটন, আক্রা, নয়া দিল্লিতে বসবাস করেন এবং ২০০৪ সাল থেকে তিনি বেলগ্রেডে বসবাস করেন । তিনি ৭০টিরও বেশি বই  বই লিখেছেন এর মধ্যে ব্রদো ইজনাদ ওব্লাকা (এ হিল এবভ দ্য ক্লাউডস, ১৯৮৭) সেরা ক্রোয়েশিয়ান উপন্যাসগুলির মধ্যে একটি হিসাবে বিবেচিত হয়। তার সত্য সাই বাবার শিক্ষা দ্বারা বিশেষভাবে প্রভাবিত হয়ে প্রাচ্য ধর্ম ও দর্শনের প্রতি ক্রমপোটিচের আগ্রহ ছিল ।

## বই

* এ হিল এবভ দ্য ক্লাউডস
* জার-পটিকা
* কেভিন্টেট সোলো
* আইস অফ ইটারনিটি: একটি আধ্যাত্মিক আত্মজীবনী

## পুরস্কার
১৯৯৯ সালে ভ্লাদিমির নাজোর পুরস্কার এবং ২০১৩ সালে টিন উজেভিক পুরস্কারসহ ক্রোয়েশিয়াতে প্রদত্ত অনেক সাহিত্য পুরস্কার রয়েছে।

## তথ্যসূত্র

## বহিঃসংযোগ

* 

বিষয়শ্রেণী:১৯৩২-এ জন্ম
বিষয়শ্রেণী:১৯৩২-এ মৃত্যু
বিষয়শ্রেণী:ক্রোয়েশিয়ান নারী লেখক
বিষয়শ্রেণী:ডুব্রোভনিকের ব্যক্তি
বিষয়শ্রেণী:ভ্লাদিমির নাজোর পুরস্কার বিজয়ী
বিষয়শ্রেণী:ক্রোয়েশিয়ান ঔপন্যাসিক
বিষয়শ্রেণী:ক্রোয়েশিয়ান প্রাক্তন খ্রিস্টান
বিষয়শ্রেণী:ক্রোয়েশিয়ান হিন্দু
বিষয়শ্রেণী:২০ শতকের ক্রোয়েশিয়ান নারী লেখক
বিষয়শ্রেণী:২০ শতকের ক্রোয়েশিয়ান লেখক
বিষয়শ্রেণী:ক্রোয়েশিয়ান নারী ঔপন্যাসিক
বিষয়শ্রেণী:প্রাক্তন রোমান ক্যাথলিক
বিষয়শ্রেণী:সার্বিয়ায় ক্রোয়েশিয়ান প্রবাসী
বিষয়শ্রেণী:খ্রিস্টধর্ম থেকে হিন্দুধর্মে ধর্মান্তরিত
বিষয়শ্রেণী:২০১৮-এ মৃত্যু
বিষয়শ্রেণী:ইউরোপীয় হিন্দু
১৯৬৪ সালের ভারতীয় বাংলা চলচ্চিত্রের তালিকা

১৯৬০ সালে কলকাতার বাংলা ভাষা চলচ্চিত্র ইন্ডাস্ট্রি প্রযোজিত চলচ্চিত্রসমূহের একটি তালিকা।

## চলচ্চিত্রসমূহ

## তথ্যসূত্র

## বহিঃসংযোগ

* ইন্টারনেট মুভি ডেটাবেসে ১৯৬৪ সালের বাংলা চলচ্চিত্র

বিষয়শ্রেণী:বছর অনুযায়ী বাংলা চলচ্চিত্রের তালিকা
বৈদ্য (পদবি)

**বৈদ্য** (), বা **বৈদ** একটি সংস্কৃত শব্দ যার অর্থ "আয়ুর্বেদের ঐতিহ্যবাহী অনুশীলনকারী"। আয়ুর্বেদ হল ভারতীয় দেশজ বিকল্প চিকিৎসা ব্যবস্থা। প্রবীণ অনুশীলনকারী বা শিক্ষকদের শ্রদ্ধার চিহ্ন হিসেবে *বৈদ্যরাজা* বলা হত। কিছু অনুশীলনকারী যাদের গ্রন্থ সম্পর্কে সম্পূর্ণ জ্ঞান ছিল এবং তাদের অনুশীলনে দুর্দান্ত ছিল, তাদের *প্রাণচার্য* নামে ডাকা হয়। ভারতের কিছু রাজকীয় পরিবারের নিজস্বে ব্যক্তিগত বৈদ্য ছিল এবং তাদের *রাজ বৈদ্য* হিসাবে ডাকা হয়। মহারাষ্ট্রে, অন্যান্য অনেক বংশনামের মতো, "বৈদ্য" নামটি পরিবারটি যে পেশাটি অনুসরণ করত তার সাথে যুক্ত ছিল।

## বংশনাম বা পদবি হিসেবে বৈদ্য
মহারাষ্ট্রে, বংশনাম হিসেবে, সাধারণত চন্দ্রসেনীয় কায়স্থ প্রভু, চিৎপাবন এবং সোনারের মতো বেশ কয়েকটি সম্প্রদায়ে *বৈদ্য* নামটি পাওয়া যায়।

## উল্লেখযোগ্য
*লক্ষ্মণ জগন্নাথ বৈদ্য
*নারায়ণ জগন্নাথ বৈদ্য
*চিন্তামন বিনায়ক বৈদ্য
*ভাই বৈদ্য
*অরুণ শ্রীধর বৈদ্য
*জলবালা বৈদ্য
*ওমি বৈদ্য
*কাজল ওঝা-বৈদ্য
*রাহুল বৈদ্য
*দীপংকর বৈদ্য (দীপক) 

## তথ্যসূত্র

বিষয়শ্রেণী:পদবিসমূহ
বিষয়শ্রেণী:ভারতীয় পদবি
বিষয়শ্রেণী:ভারতের ভাষাগত ইতিহাস
বিষয়শ্রেণী:ভারতীয় শব্দ ও বাক্যাংশ
বিষয়শ্রেণী:ঐতিহ্যবাহী স্বাস্থ্যসেবা পেশা
বিষয়শ্রেণী:ভারতে পদবি
বিষয়শ্রেণী:ভারতের সাংস্কৃতিক ইতিহাস
বিষয়শ্রেণী:আয়ুর্বেদ
গুল-এজার বেগম সিটি কর্পোরেশন মুসলিম বালিকা উচ্চ বিদ্যালয়

**গুল-এজার বেগম সিটি কর্পোরেশন মুসলিম বালিকা উচ্চ বিদ্যালয়** চট্টগ্রামের নবাব সিরাজউদ্দৌলা রোডে অবস্থিত একটি বেসরকারি মাধ্যমিক নারী-শিক্ষাপ্রতিষ্ঠান। ১৯৩৩ খ্রিষ্টাব্দে প্রতিষ্ঠিত বিদ্যালয়টি কোতোয়ালী থানার অন্তর্গত।

## ইতিহাস
১৯২২ খ্রিষ্টাব্দে আম্বিয়া খাতুন নামে একজন মহীয়সী নারী মুসলিম নারীদের আধুনিক শিক্ষার জন্য *চন্দনপুরা মুসলিম বালিকা বিদ্যালয়* প্রতিষ্ঠা করেন। যা পরবর্তীতে গুল-এজার বেগম মুসলিম বালিকা উচ্চ বিদ্যালয় নামে পরিচিত হয়।

## তথ্যসূত্র

## আরও দেখুন
* বাংলাদেশের বিদ্যালয়ের তালিকা
* চট্টগ্রামের শিক্ষাব্যবস্থা

বিষয়শ্রেণী:১৯৩৩-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৩৩-এ ভারতে প্রতিষ্ঠিত
বিষয়শ্রেণী:চট্টগ্রামের বিদ্যালয়
বিষয়শ্রেণী:চট্টগ্রাম সিটি কর্পোরেশন কর্তৃক পরিচালিত শিক্ষাপ্রতিষ্ঠান
বিষয়শ্রেণী:বাংলাদেশের বালিকা বিদ্যালয়
বিষয়শ্রেণী:বাংলাদেশ উন্মুক্ত বিশ্ববিদ্যালয়ের শিক্ষাকেন্দ্র
জাঞ্জিবার সিটি

**জাঞ্জিবার সিটি** (বা **জাঞ্জিবার শহর**, প্রায়শই **জাঞ্জিবার** নামে পরিচিত;    ;    ) তানজানিয়ার জাঞ্জিবার স্বশাসিত অঞ্চলের রাজধানী এবং বৃহত্তম নগর। এটি জাঞ্জিবার দ্বীপপুঞ্জের প্রধান দ্বীপ উনগুজার পশ্চিম উপকূলে অবস্থিত, মোটামুটি জাঞ্জিবার চ্যানেল জুড়ে দারুস সালামের উত্তরে। এটি জাঞ্জিবার নগর/পশ্চিম অঞ্চলের রাজধানী হিসাবেও কাজ করে এবং একটি জেলা হিসাবে যোগ্যতা অর্জন করে, যা আনুষ্ঠানিকভাবে **জাঞ্জিবার শহুরে জেলা** নামে পরিচিত। ২০১২ সালে এর জনসংখ্যা ছিল ২,২৩,০৩৩। 

জাঞ্জিবার শহর দুটি প্রধান অংশ নিয়ে গঠিত, স্টোন টাউন এবং এনগাম্বো (আক্ষরিক অর্থে: "অন্য পার্শ্ব"); দুটি এলাকা ঐতিহাসিকভাবে একটি খাঁড়ি দ্বারা বিভক্ত, এখন ক্রিক রোড নামে একটি বড় রাস্তা দ্বারা চিহ্নিত৷   প্রস্তর নগরী হল শহরের ঐতিহাসিক কেন্দ্র, জাঞ্জিবার সালতানাতের প্রাক্তন রাজধানী; এর অনন্য স্থাপত্য ও সংস্কৃতির কারণে এটিকে ২০০০ সালে ইউনেস্কো বিশ্ব ঐতিহ্যবাহী স্থান হিসেবে ঘোষণা করা হয়।   Ng'ambo হল একটি অনেক বড়, আধুনিক এলাকা যা জাঞ্জিবার বিপ্লবের পরে স্টোন টাউনের চারপাশে গড়ে উঠেছে, যেখানে অফিস ভবন এবং মিচেনজানি পাড়ার মতো বড় অ্যাপার্টমেন্ট ব্লক রয়েছে। 

আবেদ আমানি কারুমে আন্তর্জাতিক বিমানবন্দরের মাধ্যমে জাঞ্জিবার সিটিতে বেশ কয়েকটি আন্তর্জাতিক এবং অভ্যন্তরীণ এয়ারলাইন্স পরিষেবা প্রদান করে।

## তথ্যসূত্র

বিষয়শ্রেণী:জাঞ্জিবার সিটি
বিষয়শ্রেণী:প্রাক্তন জাতির রাজধানী
বিষয়শ্রেণী:জাঞ্জিবারের শহর
বিষয়শ্রেণী:জাঞ্জিবারের জনবহুল উপকূলীয় স্থান
বিষয়শ্রেণী:তানজানিয়ার বন্দর শহর
রে হিরাকাওয়া

**রে হিরাকাওয়া** (, ; জন্ম: ২০ এপ্রিল ২০০০) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব টোকিওয়ের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।

২০১৬ সালে, হিরাকাওয়া জাপান অনূর্ধ্ব-১৬ দলের হয়ে জাপানের বয়সভিত্তিক পর্যায়ে অভিষেক করেছিলেন।

## প্রারম্ভিক জীবন
রে হিরাকাওয়া ২০০০ সালের ২০শে এপ্রিল তারিখে জাপানের টোকিওতে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
হিরাকাওয়া জাপান অনূর্ধ্ব-১৬, জাপান অনূর্ধ্ব-১৭, জাপান অনূর্ধ্ব-১৮, জাপান অনূর্ধ্ব-১৯ এবং জাপান অনূর্ধ্ব-২০ দলের হয়ে খেলার মাধ্যমে জাপানের প্রতিনিধিত্ব করেছেন।

## তথ্যসূত্র

## বহিঃসংযোগ
* 
* 
* 
* 
* 
* 

বিষয়শ্রেণী:২০০০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জাপানি ফুটবলার
বিষয়শ্রেণী:ফুটবল ক্লাব টোকিওয়ের খেলোয়াড়
বিষয়শ্রেণী:জে১ লিগের খেলোয়াড়
বিষয়শ্রেণী:জে৩ লিগের খেলোয়াড়
বিষয়শ্রেণী:জাপানের আন্তর্জাতিক যুব ফুটবলার
বিষয়শ্রেণী:জে২ লিগের খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:হুবিলো ইওয়াতার খেলোয়াড়
বিষয়শ্রেণী:টোকিও ভের্দির খেলোয়াড়
বিষয়শ্রেণী:২১শ শতাব্দীর জাপানি পুরুষ ক্রীড়াবিদ
বৃহত্তর চীন

**বৃহত্তর চীন** (চীনা ভাষায় 大中华 *তা চুংহুয়া*)  একটি ধারণামূলক ভৌগোলিক অঞ্চল যা হান চীনা জাতিদের সাংস্কৃতিক আধিপত্যের ইঙ্গিত বহন করে। বৃহত্তর চীন বলতে পূর্ব এশিয়াতে চীনের মূল ভূখণ্ড, হংকং, মাকাউ ও তাইওয়ানকে নিয়ে গঠিত অঞ্চলটিকে বোঝায়, যে স্থানগুলির সিংহভাগ লোক সাংস্কৃতিকভাবে ও নৃগোষ্ঠীগতভাবে হান চীনা। কিছু কিছু বিশ্লেষক এমন কিছু স্থানও এর মধ্যে অন্তর্ভুক্ত করেন, যেখানে নৃগোষ্ঠীগতভাবে চীনারা জনগণের সংখ্যাগরিষ্ঠ অংশ গঠন করেছে, যেমন সিঙ্গাপুর। আরও সাধারণ অর্থে বৃহত্তর চীন বলতে আঞ্চলিক চীনা সম্প্রদায়গুলির মধ্যকার সংযোগগুলিকে ধারণকারী হিসেবে বর্ণনা করা হতে পারে।

## ব্যবহার
বহুজাতিক ব্যবসা প্রতিষ্ঠানগুলি প্রায়শই তাদের আঞ্চলিক ব্যবসায়িক সদর দপ্তরগুলির নামে বৃহত্তর চীন কথাটি ব্যবহার করে থাকে। যেমন প্রোক্টার অ্যান্ড গ্যাম্বল কুয়াংচৌ শহরে অবস্থিত তাদের আঞ্চলিক কার্যালয়টির নামে বৃহত্তর চীন কথাটি ব্যবহার করে, কেননা সেটি হংকং ও তাইপেইতেও কর্মকাণ্ড পরিচালনা করে। অ্যাপল কোম্পানি সাংহাই শহরে তাদের সদর দপ্তরের নামে একই পদবন্ধ ব্যবহার করে।

বিভিন্ন গবেষণা প্রতিষ্ঠান ও বিশ্ববিদ্যালয় যেমন মার্কিন যুক্তরাষ্ট্রের কলাম্বিয়া বিশ্ববিদ্যালয় আঞ্চলিক গবেষণায় এই পরিভাষাটি ব্যবহার করে।

তাইওয়ানের রাজনৈতিক মর্যাদা বিষয়ে সংবেদনশীল প্রতিক্রিয়া এড়াতে এই পরিভাষাটি প্রায়শই ব্যবহার করা হয়ে থাকে।

চীনা জাতীয়তাবাদের প্রেক্ষিতে এই পরিভাষাটি চীনা ভূখণ্ড পুনরুদ্ধারবাদ (Chinese irredentism) সংক্রান্ত আলোচনায় ব্যবহার করা হতে পারে, যেই মতাদর্শ অনুযায়ী চীনের হৃত ভূখণ্ড পুনরুদ্ধার করে একটি বৃহত্তর চীন সৃষ্টি করা উচিত।

## বৃহত্তর চীনের অন্তর্ভুক্ত দেশ ও অঞ্চলসমূহ
* চীনের মূল ভূখণ্ড
* তাইওয়ান
* হংকং
* মাকাউ
* মঙ্গোলিয়া
* সিঙ্গাপুর
* মালয়েশিয়া

## আরও দেখুন

* চীনা সাহিত্যিক সংস্কৃতির গ্রহণ 
* বাঁশ জালিকাব্যবস্থা 
* চীনা সম্প্রসারণবাদ 
* চীনা ভূখণ্ড পুনরুদ্ধারবাদ 
* চীনা জাতীয়তাবাদ 
* পূর্ব এশীয় সাংস্কৃতিক বলয় 
* চীনের ইতিহাস 
* চীনের করদ রাজ্যের তালিকা 
* ক্ষুদ্র চীন (মতাদর্শ) 
* নয়-চিহ্নের রেখা 
* চীনাভাষী 
* বৃহত্তর ব্রিটেন 
* 

## তথ্যসূত্র

 

বিষয়শ্রেণী:চীনা জাতীয়তাবাদ
বিষয়শ্রেণী:দেশের শ্রেণিবিন্যাস
বিষয়শ্রেণী:প্রণালী-অতিক্রমী সম্পর্ক
বিষয়শ্রেণী:সাংস্কৃতিক অঞ্চল
বিষয়শ্রেণী:চীনের ভূগোল
বিষয়শ্রেণী:ঐতিহাসিক অঞ্চল
গায়ত্রী শঙ্কর

**গায়ত্রী শঙ্কর** (জন্ম ২ মে ১৯৯৩) একজন ভারতীয় অভিনেত্রী, যিনি তামিল ভাষার চলচ্চিত্রে অভিনয় করে থাকেন। তিনি ২০১২ সালের ১৮ বয়সু নামক চলচ্চিত্রের মাধ্যমে চলচ্চিত্রে অভিষেক করেন। তিনি নাদুবুলা কনজাম পাকতা কানম ছবিতে তার অভিনয়ের জন্য সর্বাধিক পরিচিত।

## কর্মজীবন
গায়ত্রী অভিনীত প্রথম মুক্তিপ্রাপ্ত চলচ্চিত্রটির নাম ছিল ১৮ বয়সু। তবে তিনি বিজয় সেতুপতির সাথে নাদুবুলা কনজাম পাকতা কানম চলচ্চিত্রে অভিনয় করে মূলত খ্যাতি পান। ২০১৩ সালে তিনি পোনমালাই পোঝুধু এবং মাতপু নামক দুটি চলচ্চিত্রের শ্রেষ্ঠাংশে অভিনয় করেন। পরবর্তীতে তিনি ইনিগো প্রভাকরণের বিপরীতে রুমি চলচ্চিত্রে অভিনয় করেন, চলচ্চিত্রটি ১৯৮০-এর দশকের একটি কলেজ প্রেমের গল্প নিয়ে নির্মিত।

## ফিল্মোগ্রাফি

### চলচ্চিত্র

### ওয়েব ধারাবাহিক

## তথ্যসূত্র

## বহিঃসংযোগ

* 

বিষয়শ্রেণী:১৯৯৩-এ জন্ম
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:তামিল অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:বেঙ্গালুরুর অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:মালয়ালম চলচ্চিত্র অভিনেত্রী
চিলেখাগড়া

**চিলেখাগড়া** (বৈজ্ঞানিক নাম: *Papilio agestor(Gray)*) এক প্রজাতির মাঝারী-বড় আকারের প্রজাপতি, যার শরীর ও ডানা মূখ্যত লালচে বাদামী এবং আকাশি ডোরার প্রজাপতি। এরা ‘প্যাপিলিওনিডি’ পরিবারের এবং 'প্যাপিলিওনিনি' উপগোত্রের সদস্য।
## আকার

চিলেখাগড়া এর প্রসারিত অবস্থায় ডানার আকার ৮৩-১২০ মিলিমিটার দৈর্ঘ্যের হয়।

## উপপ্রজাতি

ভারতে প্রাপ্ত চিলেখাগড়া এর উপপ্রজাতি হল- 

* *Papilio agestor agestor* Gray, 1831 – Nepalese Tawny Mime
* *Papilio agestor govindra* Moore, 1864 – West Himalayan Tawny Mime

## বিস্তার
এই প্রজাতি ভারত এর জন্মু কাশ্মীর থেকে অরুণাচল প্রদেশ পর্যন্ত, নেপাল, ভুটান এবং মায়ানমার এর বিভিন্ন অঞ্চলে দেখা যায়।

## বর্ণনা

প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

লেজহীন এই সোয়ালোটেল প্রজাপতি প্রজাতির স্ত্রী-পুরুশ উভয় প্রকারই ছিটমউল এবং কুশ (প্রজাপতি)র নকল করে। সামনের ডানার উপরিতলে ফ্যাকাশে ধূসর সাদা দাগ-ছোপ বন্ধনীগুলি, শিরার বিন্যাস এবং কালো প্রান্তদেশ ছিটমউলএর সাথে ভীষন সামঞ্জস্যপূর্ন, তবে ছিটমউলএর ফ্যাকাশে কাঁচতুল্য দাগ-ছোপ চিলেখাগড়ায় অনুপস্থিত।

সামনের ডানার উপরিপৃষ্ঠ সেল এ আড়াআড়িভাবে একটি কালো দাগ রয়েছে শীর্ষভাগ এর কাছে। পিছনের ডানার উপরিভাগ বাদামী এবং ধূসর সাদা দাগ-ছোপযুক্ত, তবে সাবটার্মিনাল অংশে ছোপের বদলে অর্ধচন্দ্রাকৃতি দাগ বর্তমান।

সামনের ডানার নিম্নপৃষ্ঠ উপরিপৃষ্ঠেরই অনুরূপ, তবে শীর্সভাগ ফ্যাকাশে বাদামী, কালো নয়। পিছনের ডানার নিম্নতল উপরিতলেরই অনুরূপ, তবে ডিসকাল অংশে ডানার মূল রঙ কালচে বাদামী, পোস্ট-ডিসকাল ছোপগুলি অপরিস্ফুট এবং সাবটার্মিনাল ছোপের ছোট সারিটিতে ছোপগুলি অর্ধচন্দ্রাকৃতি।

## আচরণ

এই প্রজাতির উড়ান ধীর। রৌদ্রালোকে ওক্‌ গাছের জঙ্গলে ফাঁকা জায়গায় অথবা জঙ্গলস্থ উন্মিক্ত ঘাসজমিতে এদের ধীর, অলস ভাবে উড়ে বেড়াতে দেখা যায়। জঙ্গলে উড়ে বেড়ানোর সময় এরা ভূমি থেকে ১০-১২ ফুট (৩ মিটার প্রায়) উচ্চতায় অবস্থান করে এবং দীর্ঘ সময় ধরে একই অঞ্চলে বিচরন করে। ঊড়ার সময় এরা প্রায় প্রত্যেক মুহূর্তে সংক্ষিপ্ত সময়ের জন্য মাটিতে অথবা পাথরে অবস্থান করে, পরক্ষনেই তীরের বেগে ছিটকে যায় অন্য প্রজাপতিকে আক্রমণ করার লক্ষ্যে। এরা ফুলে বসে না। এই প্রজাতির স্ত্রী প্রকারকে প্রায় দেখা যায় না বললেই চলে; কালে-ভদ্রে কখনো চোখে পড়ে। পাহাড়ে-জঙ্গলে নদী অথবা ঝর্নার কিনারে, নদীখাতে বালির মধ্যে এবং ভিজে আর্দ্র পাথরে এদের সর্বদাই অবস্থান করতে দেখা যায়। হিমালয়ে এবং উত্তর-পূর্ব ভারতের পাহাড়গুলিতে ১২০০-২৫৯০ মিটার উচ্চতা পর্যন্ত বসন্তের মাসগুলিতে (মার্চ এবং এপ্রিল) এদের সক্রিয় বিচরন লক্ষ্য করা যায়।

## তথ্যসূত্র

## বহিঃসংযোগ

বিষয়শ্রেণী:ভারতের প্রজাপতি
বিষয়শ্রেণী:জন অ্যাডওয়ার্ড গ্রে কর্তৃক নামকরণকৃত ট্যাক্সা
বিষয়শ্রেণী:১৮৩১-এ বর্ণিত প্রজাপতি
বিষয়শ্রেণী:মালয়েশিয়ার প্রজাপতি
যমুনা, নেপাল

**যমুনা** হল পূর্ব নেপালের ১ নং প্রদেশের ইলাম জেলার একটি শহর ও গ্রাম উন্নয়ন কমিটি । ১৯৯১ নেপালের আদমশুমারির সময় এটির জনসংখ্যা ছিল ৩,২৭৭ জন ব্যক্তি ৫৬৭টি পৃথক পরিবারে বসবাস করে। 

## তথ্যসূত্র

বিষয়শ্রেণী:নেপালের নগর
পর্যাবৃত্ত জ্বর

ডান|থাম্ব| বিভিন্ন ধরনের জ্বর<br>ক)ক্রমাগত জ্বর<br>খ)অবিরত হঠাৎ শুরু হয় এবং শেষ হয়<br />গ)অবিরাম জ্বর <br>ঘ)পর্যাবৃত্ত জ্বর<br>ঙ)আনডুল্যান্ট জ্বর<br>চ)রিল্যাপসিং জ্বর
**পর্যাবৃত্ত জ্বর** হলো জ্বরের এক প্রকার বা ধরন যেখানে শরীরের তাপমাত্রা কয়েক ঘণ্টার জন্য বাড়ে এবং তারপরে আবার স্বাভাবিক অবস্থায় ফিরে আসে। তবে তাপমাত্রা বাড়া এবং ফিরে আসার মধ্যে একটি ব্যবধান থাকে। এই ধরনের জ্বর সাধারণত সংক্রামক রোগের সময় ঘটে। মাঝে মাঝে জ্বরের নির্ণয় প্রায়শই ক্লিনিকাল ইতিহাসের উপর ভিত্তি করে করা হয় তবে কিছু জৈবিক পরীক্ষা যেমন সম্পূর্ণ রক্ত গণনা এবং রক্তের বিশ্লেষণ ব্যবহার করা হয়। এছাড়াও রেডিওলজিক্যাল পরীক্ষা যেমন বুকের এক্স-রে, পেটের আল্ট্রাসনোগ্রাফিও রোগ নির্ণয়ের জন্য ব্যবহার করা যেতে পারে।

## ম্যালেরিয়ায় পর্যাবৃত্ত জ্বর
ম্যালেরিয়া হল পর্যাবৃত্ত জ্বরের একটি সাধারণ কারণ এবং এর নিম্নলিখিত প্রকার রয়েছে।

### কোটিডিয়ান জ্বর
প্রতিদিন কয়েক ঘন্টার জন্য (২৪-ঘন্টা পর্যায়ক্রমিক) জ্বরের প্রকোপ দেখা দেয়, যা প্লাজমোডিয়াম নলেসি -এর বৈশিষ্ট্য।

### টারশিয়ান জ্বর
প্লাজমোডিয়াম ভাইভ্যাক্স এবং প্লাজমোডিয়াম ওভেলের সাধারণ ব্যবধানে জ্বর দুই দিন (৪৮-ঘন্টা পর্যায়ক্রমিক) পর পর দেখা দেয়।

### কোয়ার্টান জ্বর
তিন দিনের ব্যবধানে জ্বর দেখা দেয় (৭২-ঘন্টা পর্যায়ক্রম), যা সাধারণত প্লাজমোডিয়াম ম্যালেরি ঘঠিত ম্যালেরিয়ার বৈশিষ্ট্য।

## উদাহরণ

### পর্যাবৃত্ত জ্বরের সংক্রামক কারণ
নিচে কিছু সংক্রামক রোগের উদাহরণ দেওয়া হল যেগুলিতে পর্যাবৃত্ত জ্বর হতে পারে।

* ম্যালেরিয়া
* যক্ষ্মা
* সেপসিস
* কালাজ্বর
* বোরেলিওসিস (লাইম রোগ)
* ইঁদুর কামড়ে জ্বর
* এপস্টাইন বার ভাইরাস
* দীর্ঘস্থায়ী মেনিনগোকোসেমিয়া ।

### পর্যাবৃত্ত জ্বরের প্রদাহজনিত কারণ
প্রাপ্তবয়স্ক-সূচনা স্টিলস ডিজিজ হল একটি প্রদাহজনক রোগ যা মাঝে মাঝে জ্বরের কারণ হতে পারে, বিশেষত একটি কোটিডিয়ান জ্বর যা শেষ বিকেল থেকে সন্ধ্যা পর্যন্ত একবার বা দুবার বৃদ্ধি পায়।

## ব্যবস্থাপনা
জ্বর এবং শরীরের ব্যথার জন্য আইবুপ্রোফেন এবং প্যারাসিটামলের মতো অ্যান্টিপাইরেটিক ব্যবহার করা হয়। যেকোনো অন্তর্নিহিত সংক্রমণের জন্যও অ্যান্টিবায়োটিক ব্যবহার করা হয়। ম্যালেরিয়ার চিকিৎসার জন্য, কুইনাইন, ক্লোরোকুইন এবং প্রাইমাকুইন জাতীয় ওষুধ দেওয়া হয়।

## আরও দেখুন

* ক্রমাগত জ্বর
* অবিরাম জ্বর

## তথ্যসূত্র

বিষয়শ্রেণী:যক্ষ্মা
বিষয়শ্রেণী:ম্যালেরিয়া
বিষয়শ্রেণী:জ্বর
অবিরাম জ্বর

ডান|থাম্ব| বিভিন্ন ধরনের জ্বর<br>ক) ক্রমাগত জ্বর<br>খ) অবিরত হঠাৎ শুরু হয় এবং শেষ হয়<br />গ) অবিরাম জ্বর <br>ঘ) পর্যাবৃত্ত জ্বর<br>ঙ) আনডুল্যান্ট জ্বর<br>চ) রিল্যাপসিং জ্বর
**অবিরাম জ্বর** হলো জ্বরের এক প্রকার বা ধরন যেখানে তাপমাত্রা বেসলাইন স্পর্শ করে না এবং সারা দিন স্বাভাবিক তাপমাত্রার উপরে শরীরে জ্বর থাকে। তাপমাত্রার দৈনিক তারতম্য ২৪ ঘণ্টার মধ্যে ১ ডিগ্রি সেলসিয়াসের বেশি, যা ক্রমাগত জ্বরের তুলনায় প্রধান পার্থক্য। বেশিরভাগ সংক্রামক রোগের কারণে অবিরাম জ্বর হয়। ক্লিনিকাল ইতিহাস, রক্ত পরীক্ষা, রক্তের বিশ্লেষণ এবং বুকের এক্স-রে এর উপর ভিত্তি করে রোগ নির্ণয় করা হয়।

## উদাহরণ
অবিরাম জ্বরের উদাহরণ নিম্নরূপ।

* সংক্রামক এন্ডোকার্ডাইটিস
* টাইফয়েড
* ব্রুসেলোসিস

## ব্যবস্থাপনা
জ্বর এবং শরীরের ব্যথার জন্য অ্যান্টিপাইরেটিক ব্যবহার করা হয়। সংক্রামক রোগের ক্ষেত্রে এবং সংক্রামক এন্ডোকার্ডাইটিসের ক্ষেত্রে অ্যান্টিবায়োটিক ব্যবহার করা হয়, অ্যান্টিবায়োটিক ছাড়াও কার্ডিয়াক ভালভ প্রোস্থেসিস এবং মাইট্রাল ভালভ প্রতিস্থাপন সার্জারি করা হয়।

## আরও দেখুন

* পর্যাবৃত্ত জ্বর
* ক্রমাগত জ্বর

## তথ্যসূত্র

বিষয়শ্রেণী:জ্বর
ক্রমাগত জ্বর

ডান|থাম্ব| বিভিন্ন ধরনের জ্বর:<br>ক) ক্রমাগত জ্বর<br>খ) জ্বর অবিরত হঠাৎ শুরু হয় এবং ছাড়ে<br />গ) অবিরাম <br>ঘ) পর্যাবৃত্ত জ্বর<br>ঙ) আনডুল্যান্ট জ্বর<br>চ) রিল্যাপসিং জ্বর

**ক্রমাগত জ্বর** বা **একটানা জ্বর** হলো জ্বরের এক প্রকার বা ধরন যেখানে শরীরের তাপমাত্রা বেসলাইন তথা স্বাভাবিক তাপমাত্রা  স্পর্শ করে না এবং সারা দিনই স্বাভাবিক তাপমাত্রার উপরে জ্বর থাকে। ২৪ ঘণ্টায় সর্বোচ্চ এবং সর্বনিম্ন তাপমাত্রার মধ্যে পার্থক্য ১° সে (১.৫° ফা) এর কম। এটি সাধারণত কিছু সংক্রামক রোগের কারণে ঘটে। ক্রমাগত জ্বরের নির্ণয় সাধারণত ক্লিনিকাল লক্ষণ এবং উপসর্গের উপর ভিত্তি করে করা হয়। তবে এক্ষেত্রে কিছু জৈবিক পরীক্ষা, বুকের এক্স-রে এবং সিটি স্ক্যানও ব্যবহার করা হয়। টাইফয়েড জ্বর ক্রমাগত জ্বরের একটি প্রকৃষ্ট উদাহরণ।

## উদাহরণ
ক্রমাগত জ্বর নিম্নলিখিত রোগে প্রকাশ পায়।   

* টাইফয়েড জ্বর
* ছত্রাকজনিত রোগ।

## ব্যবস্থাপনা
লক্ষণের উপর ভিত্তি করে ব্যবস্থাপনা গ্রহণ করা হয়। আইবুপ্রোফেন এবং প্যারাসিটামলের মতো অ্যান্টিপাইরেটিক শরীরের তাপমাত্রা এবং শরীরের ব্যথা কমাতে ব্যবহৃত হয়। সংক্রামক রোগের চিকিৎসার জন্য অ্যান্টিবায়োটিক সুপারিশ করা হয়। সংক্রামক রোগের চিকিৎসায় ব্যবহৃত অ্যান্টিবায়োটিকগুলির মধ্যে রয়েছে ক্লোরামফেনিকল, সেফোট্যাক্সিম, সিপ্রোফ্লক্সাসিন, জেন্টামাইসিন এবং অ্যামিকাসিন।

## আরও দেখুন

*অবিরাম জ্বর
*পর্যাবৃত্ত জ্বর

## তথ্যসূত্র

বিষয়শ্রেণী:জ্বর
তাহির রাজ ভাসিন

**তাহির রাজ ভাসিন** (জন্ম ২১ এপ্রিল ১৯৮৭) একজন ভারতীয় অভিনেতা যিনি হিন্দি চলচ্চিত্রে অভিনয় করেন। দিল্লিতে জন্মগ্রহণ করেন, তিনি মেলবোর্ন বিশ্ববিদ্যালয় থেকে মিডিয়াতে স্নাতকোত্তর ডিগ্রি অর্জন করেন।

তিনি মার্দানি দিয়ে তার অফিসিয়াল চলচ্চিত্রে আত্মপ্রকাশ করেন, যা তাকে সেরা পার্শ্ব অভিনেতার মনোনয়নের জন্য ফিল্মফেয়ার পুরস্কার এবং নেতিবাচক ভূমিকায় সেরা অভিনেতার জন্য স্ক্রিন পুরস্কার এনে দেয়। তিনি ফোর্স ২ তেও প্রতিপক্ষের ভূমিকায় অভিনয় করেছিলেন। তার পরবর্তী ছবি ছিছোরে (২০১৯) ব্লকবাস্টার হিট হয়ে ওঠে। এরপর তিনি ৮৩ (২০২১) সালে সুনীল গাভাস্কারের ভূমিকায় অভিনয় করেছিলেন।

## প্রাথমিক জীবন
ভাসিনের জন্ম নয়াদিল্লিতে; তার বাবা ভারতীয় বিমান বাহিনীতে কাজ করতেন এবং তিনি দুই ভাইবোনের মধ্যে বড়। তার মা কনফেডারেশন অফ ইন্ডিয়ান ইন্ডাস্ট্রি এবং অ্যাপটেক কম্পিউটারের জন্য কাজ করেছেন। তার ছোট ভাই ক্যাথে প্যাসিফিকের একজন পাইলট। তার বাবা এবং দাদা দুজনেই ভারতীয় বিমান বাহিনীতে ফাইটার পাইলট হিসেবে কাজ করেছেন। স্কুলের দিনগুলিতে, তিনি প্রচুর পাঠ্যক্রম বহির্ভূত কার্যকলাপে অংশগ্রহণ করতেন। তিনি স্কুলের সময় বাস্কেটবল খেলতেন এবং কলেজের সময় প্রচুর নাচ এবং থিয়েটার করতেন।

১৩ বছর বয়সে, ভাসিন অভিনয় শুরু করেন এবং ব্যারি জন অ্যাক্টিং স্কুলে ১৫ বছর বয়সে তার মৌলিক অভিনয় প্রশিক্ষণ শুরু করেন। তিনি দিল্লি বিশ্ববিদ্যালয়ের হিন্দু কলেজে রাষ্ট্রবিজ্ঞান অধ্যয়ন করেন এবং আমির রাজা হুসেনের সাথে একটি কর্মশালা করেন, যিনি দিল্লির একজন বড় থিয়েটার ব্যক্তিত্ব। যখন তিনি আইআইটি বোম্বে-র মুড ইন্ডিগো উৎসবে অংশগ্রহণ করেছিলেন, তখন তিনি একজন অভিনেতা হওয়ার সিদ্ধান্ত নিয়েছিলেন। তিনি অস্ট্রেলিয়ার মেলবোর্ন ইউনিভার্সিটি থেকে মিডিয়াতে স্নাতকোত্তর ডিগ্রি অর্জন করেছেন এবং স্ক্রিন মিডিয়া এবং চলচ্চিত্রের ইতিহাস ও দর্শন বিষয়ে বিশেষ গবেষণাপত্র সহ। ১৮ বছর বয়সে, তিনি একটি জাতীয় সংবাদ প্রযোজনা সংস্থায় কাজ করেন যেখানে তিনি একটি নিউজ চ্যানেলের জন্য ক্যাম্পাস-টক-শো হোস্ট করেন। ভাসিন ২৩ বছর বয়সে অভিনয় এবং মডেলিংয়ে মনোনিবেশ করার জন্য মুম্বই চলে আসেন। তিনি এক বছরের জন্য ইনস্টিটিউট অফ অ্যাডভান্সড অ্যাক্টিং অ্যান্ড বিহেভিয়ারাল স্টাডিজে যোগ দেন, যেখানে তিনি শারীরিক ভাষা এবং আচরণগত বিশ্লেষণ সম্পর্কে শিখেছিলেন। ২০১৩ সালে, তিনি নাসিরুদ্দিন শাহ পরিচালিত গ্রীষ্মকালীন নিবিড় অভিনয় এবং ভয়েস প্রশিক্ষণ প্রোগ্রামে অংশ নেন।
## চলচ্চিত্র

### চলচ্চিত্র

### Web series

## তথ্যসূত্র


বিষয়শ্রেণী:ভারতীয় অভিনয়শিল্পী-রাজনীতিবিদ
বিষয়শ্রেণী:১৯৮৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় অভিনেতা
বিষয়শ্রেণী:ভারতীয় অভিনয়শিল্পী
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:মুম্বইয়ের অভিনেতা
বিষয়শ্রেণী:দিল্লির ব্যক্তি
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:পাঞ্জাবি ব্যক্তি
বিষয়শ্রেণী:দিল্লির অভিনেতা
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:হিন্দু কলেজ, দিল্লি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মেলবোর্ন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:উর্দু চলচ্চিত্র অভিনেতা
বিষয়শ্রেণী:নয়াদিল্লির অভিনেতা
বিষয়শ্রেণী:স্ক্রিন পুরস্কার বিজয়ী
বিষয়শ্রেণী:হিন্দি টেলিভিশনের অভিনেতা
কিউবায় হিন্দুধর্ম

কিউবায় হিন্দুধর্ম একটি সংখ্যালঘু ধর্ম । ২০০৭ সালে, কিউবায় প্রায় **২৩,৯২৭** হিন্দু ছিল। যা কিউবার মোট জনসংখ্যার **0.2%** ।

## জনসংখ্যা

## বিখ্যাত হিন্দু ব্যক্তি

## তথ্যসূত্র

## বহিঃসংযোগ

বিষয়শ্রেণী:কিউবায় হিন্দুধর্ম
বিষয়শ্রেণী:দেশ অনুযায়ী হিন্দুধর্ম
বিষয়শ্রেণী:কিউবায় ধর্ম
বিষয়শ্রেণী:উত্তর আমেরিকায় হিন্দুধর্ম
অর্ক সিনহা

**অর্ক সিনহা** (জন্ম ১২ মে ১৯৮৭) একজন ভারতীয় চলচ্চিত্র নির্মাতা, অভিনেতা, লেখক, গীতিকার, গায়ক, সুরকার, প্রযোজক এবং পশ্চিমবঙ্গ, কলকাতার চলচ্চিত্র শিল্পের একজন প্রাক্তন কম্পিউটার বিজ্ঞান প্রকৌশলী। ২০১৩ সালের ডিসেম্বরে আমার আমি মাধ্যমে চলচ্চিত্রের জগতে তার অভিষেক হয়। ছবির চিত্রনাট্য-গান-সংলাপ ও পরিচালনা সবই অর্কর। 

অর্ক শিবপুর বেঙ্গল ইঞ্জিনিয়ারিং কলেজ মডেল স্কুল থেকে তার স্কুলিং শেষ করেন এবং তারপরে, কলকাতার হেরিটেজ ইনস্টিটিউট অফ টেকনোলজি থেকে কম্পিউটার সায়েন্স এবং ইঞ্জিনিয়ারিংয়ে স্নাতক সম্পন্ন করেন। MNC-তে চাকরি পেলেও তিনি তা ছেড়ে দিয়ে চলচ্চিত্র শিল্পে যুক্ত হন।

## কর্মজীবন
তার স্কুল এবং কলেজের সময়কালে, অর্ক অনেক সাংস্কৃতিক কর্মকাণ্ডে সক্রিয়ভাবে জড়িত ছিলেন। তিনি বুদ্ধদেব দাশগুপ্তের *জানালাতে* প্রথমে সহকারী পরিচালক এবং পর গৌতম ঘোষের *[[মনের মানুষ (চলচ্চিত্র)|মনের মানুষে]]* একজন পর্যবেক্ষক হিসেবে কাজ করেছেন। তারপর তিনি সাহা ইনস্টিটিউট অফ নিউক্লিয়ার ফিজিক্স সম্পর্কে গৌতম ঘোষ পরিচালিত একটি ডকুমেন্টারি ফিচার - *ইন্সপিরেশন* -এর চিত্রনাট্যকার এবং ফ্লোর ডিরেক্টর হিসেবে কাজ করেন।

তিনি বাংলা টেলিভিশনে (সানন্দ টিভি) স*বিনয় নিবেদনে* একজন পার্শ্ব অভিনেতা হিসেবে অভিনয়ের যাত্রা শুরু করেন।

২০১৩ সালে, ২৬ বছর বয়সে, অর্ক তার প্রথম ফিচার *আমার আমি* পরিচালনা করেন, যেখানে কিছু বিক্ষিপ্ত আত্মার গল্প বলা হয়, তারা শহরে তাদের স্বপ্ন পিছনে তাড়া করে বেড়ায়। তিনি এই চলচ্চিত্রের গল্প, চিত্রনাট্য, সংলাপ, চিত্রনাট্য এবং গানও লিখেছেন যার জন্য তিনি "সেরা আসন্ন গীতিকার পুরস্কার" বিভাগে চতুর্থ বাংলা মির্চি মিউজিক অ্যাওয়ার্ডস পান তাঁর "অন্য কেউ থাকবে কাছাকাছি"।

২০১৫ সালে, অর্ক জি বাংলা অরিজিনালসের জন্য তার দ্বিতীয় চলচ্চিত্র তৈরি করেন, যার নাম *ছিল অমলের কেবিন* । ছবিটি মুক্তির পর সমালোচকদের ইতিবাচক সাড়া পাওয়া যায়। অ*মলের কেবিনে*, এই ছবিতে অর্ক নিজেই নিজের লেখা একটি গানে প্লেব্যাক গায়ক হিসেবে কাজ করেন। 

## চলচ্চিত্রের তালিকা
**পরিচালক হিসেবে**

* *আমার আমি* - ২০১৪
* *অমলের কেবিন* – ২০১৬ (জি বাংলা অরিজিনালস)

**সহকারী পরিচালক হিসেবে**

* *জানালা* - (২০০৯)
* *[[মনের মানুষ (চলচ্চিত্র)|মনের মানুষ]]* (২০১০)

**স্ক্রিপ্ট রাইটার হিসেবে**

* *সুধাময় বাবুর অদ্ভুত গল্প* (সংক্ষিপ্ত) (২০১০)
* *আমার আমি* (২০১৪)
* *অমলের কেবিন* – ২০১৬

**অভিনেতা হিসেবে**

* *সবিনয় নিবেদন* (টিভি) (২০১১)
* *লোডশেডিং* (২০১৫) (জি বাংলা অরিজিনাল)

**গীতিকার হিসেবে**

* *আমার আমি* (২০১৪)
* *অমলের কেবিন* – ২০১৬

**গায়ক হিসেবে**

* *অমলের কেবিন* – ২০১৬

**মিউজিক কম্পোজার হিসেবে**

* *অমলের কেবিন* – ২০১৬

## তথ্যসূত্র

বিষয়শ্রেণী:ভারতীয় টেলিভিশন অভিনেতা
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:ভারতীয় পুরুষ চিত্রনাট্যকার
বিষয়শ্রেণী:বাঙালি চলচ্চিত্র পরিচালক
বিষয়শ্রেণী:জীবিত ব্যক্তি
বিষয়শ্রেণী:১৯৮৭-এ জন্ম
বিষয়শ্রেণী:কলকাতার চলচ্চিত্র পরিচালক
জ্যেষ্ঠপুত্র

***জ্যেষ্ঠপুত্র*** ২০১৯ সালের ভারতীয় বাংলা ভাষার একটি চলচ্চিত্র যা কৌশিক গাঙ্গুলী পরিচালিত এবং প্রসেনজিৎ চ্যাটার্জি, ঋত্বিক চক্রবর্তী, সুদীপ্তা চক্রবর্তী এবং গার্গী রায়চৌধুরী এখানে অভিনয়  করেছেন।  ঋতুপর্ণ ঘোষের লেখা *অন্য নায়ক*  নামের গল্পটি থেকে কৌশিক এই সিনেমার মূল রসদ সংগ্রহ করেছিলেন।  এই ছবিতে এই প্রথম একসাথে কাজ করেছেন প্রসেনজিৎ ও ঋত্বিক।  ৬৭তম জাতীয় চলচ্চিত্র উৎসবে, জ্যেষ্ঠপুত্র দুটি পুরস্কার পেয়েছে, একটি সেরা মৌলিক চিত্রনাট্যের জন্য এবং অন্যটি সেরা ব্যাকগ্রাউন্ড স্কোরের জন্য। 

## চরিত্র

* ইন্দ্রজিৎ চরিত্রে প্রসেনজিৎ চট্টোপাধ্যায়
* পার্থর চরিত্রে ঋত্বিক চক্রবর্তী
* সুদেষ্ণার চরিত্রে গার্গী রায়চৌধুরী
* ইলার চরিত্রে সুদীপ্তা চক্রবর্তী
* পারুল চরিত্রে দামিনী বেনি বসু
* রাই চরিত্রে শ্রেয়া ভট্টাচার্য
* মাকাইয়ের চরিত্রে প্রদীপ ভট্টাচার্য

## পটভূমি
টলিউডের সুপারস্টার অভিনেতা ইন্দ্রজিৎ তার বাবার মৃত্যুর খবর পেয়ে বল্লভপুর গ্রামে তার নিজ বাড়িতে আসেন।।ছোটো ভাই পার্থ, মানসিক রোগী বোন ইলা এবং পার্থের গর্ভবতী স্ত্রী রাই এদের নিয়েই তার পরিবার। যাইহোক, ইন্দ্রজিৎ যেখানেই যান, শ্মশান ঘাট হোক কিংবা তাঁর জন্মস্থান বা তাঁর বন্ধুর বাড়ি বা তাঁর গেস্ট হাউস, তাঁর সহকারী, দেহরক্ষী, পুলিশ এবং সর্বোপরি তাঁর শত শত ভক্ত সর্বদা তাঁর সাথে সাথে থাকে। এমনকি তার নিজের ছোটোবেলাকার স্কুলে তাঁর বাবার শোক অনুষ্ঠান সমস্ত গ্রামবাসী মৃত আত্মার শান্তি কামনায় নয় বা শোক করতে নয় বরং নায়কের সাথে অটোগ্রাফ এবং সেলফি তোলার জন্য সেখানে ভিড় করে, যা ইন্দ্রজিৎকে যথেষ্ট বিব্রত করে তোলে তার ভাই পার্থের সাথেও মনোমালিন্য হয়।। একদিকে, তিনি তার দাদার সাফল্য এবং জনপ্রিয়তায় ঈর্ষান্বিত কারণ তিনি নিজেই সবসময় তার চেয়ে ভাল নাট্য অভিনেতা ছিলেন। অন্যদিকে, তিনি মনে করেন যে একজন মানুষ যিনি শেষবার কখন তার জন্মস্থানে গিয়েছিলেন তা মনে করতে পারেন না, কেন তাহলে তিনি বড়ো ছেলে (জ্যেষ্ঠপুত্র) হওয়ার বাবার শেষকাজ করার চেষ্টা করবেন। পার্থ মনে করেন যে এত বছর ধরে তিনি একাই তার পরিবারের যত্ন নিয়েছেন, তাই তার একাই বাবার শেষকৃত্য করা উচিত। এক রাতে, মাতাল অবস্থায়, পার্থ ইন্দ্রজিৎকে তার অন্তরের সমস্ত দুঃখ যন্ত্রণা ক্ষোভের অনুভূতি প্রকাশ করে এবং বলে যে সে প্রকৃত জ্যেষ্ঠপুত্র কারণ সে তার বৃদ্ধ বয়সে তার পিতার সেবা করেছেন যা ইন্দ্রজিৎ কখনই করেননি। ইন্দ্রজিৎ পার্থর কথায় অনিবার্য সত্য উপলব্ধি করে এবং ভোরবেলা চলে যায়।

## সাউন্ডট্র্যাক

## মার্কেটিং
সুরিন্দর ফিল্মসের ইউটিউব চ্যানেলে ১০ এপ্রিল ২০১৯-এ ছবিটির আনুষ্ঠানিক ট্রেলার মুক্তি পায়। 

## মুক্তি এবং প্রতিক্রিয়া
ছবিটি ২৬ এপ্রিল ২০১৯ মুক্তি পায়। *[[দ্য টাইমস অব ইন্ডিয়া|টাইমস অফ ইন্ডিয়া]]* ছবিটিকে ৫ স্টারের মধ্যে ৩.৫ রেট দিয়েছে।  সিনেটসান ফিল্মটিকে পাঁচটির মধ্যে ৩ তারা রেট দিয়েছে এবং লিখেছেন: "গল্পলাইনের চেয়েও বেশি, জ্যেষ্ঠপুত্রের দ্বন্দ্বমূলক চরিত্রগুলি দর্শকদের কাছে আবেদন রাখবে।"  অভিনয়ের পাশাপাশি ছবিটি ভলো আয়ও করেছে।

## প্রশংসা

## তথ্যসূত্র

## বহিঃসংযোগ

* 

বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:কৌশিক গঙ্গোপাধ্যায় পরিচালিত চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:২০১৯-এর চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বাংলাদেশের ভৌগোলিক নির্দেশকের তালিকা

কোনো একটা দেশের মাটি, পানি, আবহাওয়া ও মানুষের সৃজনশীলতা মিলে কোনো পণ্য তৈরি হলে তাকে বলা হয় সেই দেশের ভৌগোলিক নির্দেশক (জিআই) পণ্য। আন্তর্জাতিক মেধাস্বত্ববিষয়ক সংস্থা ওয়াল্ড প্রপার্টি রাইটস অর্গানাইজেশন এর নিয়ম মেনে বাংলাদেশের শিল্প মন্ত্রণালয়ের অধিন পেটেন্ট, ডিজাইন ও ট্রেডমার্কস অধিদপ্তর (ডিপিডিটি) এই স্বীকৃতি ও সনদ দিয়ে থাকে।

বর্তমানে বাংলাদেশের মোট নিবন্ধিত (সনদপ্রাপ্ত) জিআই পণ্য ৬২টি।

## ইতিহাস
১৭ নভেম্বর, ২০১৬ সালে দেশের ১ম ভৌগোলিক নির্দেশক (জিআই) পণ্য হিসেবে স্বীকৃতি পায় জামদানি শাড়ি।

১৭ আগস্ট ২০১৭ সালে পেটেন্ট, ডিজাইন ও ট্রেডমার্কস অধিদপ্তর বাংলাদেশের জাতীয় মাছ ইলিশকে বাংলাদেশি পণ্য হিসাবে বিশ্ব স্বীকৃতি অর্জনের কথা ঘোষণা করে। এর ফলে ইলিশ বাংলাদেশের ২য় ভৌগোলিক নির্দেশক পণ্য হিসেবে নিবন্ধিত হয়।

২৭ জানুয়ারি ২০১৯ তারিখে খিরসাপাত আমকে বাংলাদেশের ৩য় ভৌগোলিক নির্দেশক পণ্য (খাদ্যদ্রব্য) হিসেবে ঘোষণা করা হয়।

২০২০ সালের ২৮ ডিসেম্বর ঢাকাই মসলিনকে বাংলাদেশের ৪র্থ ভৌগোলিক নির্দেশক পণ্য বলে স্বীকৃতি দেওয়া হয়।

২০২১ সালের ২৬ এপ্রিল রাজশাহী সিল্ককে ৫ম, রংপুরের ৭০০ বছরের ঐতিহ্যের ধারকবাহক রংপুরের শতরঞ্জিকে ৬ষ্ট, চিনিগুঁড়া চালকে ৭ম, দিনাজপুরের কাটারিভোগকে ৮ম এবং বিজয়পুরের সাদা মাটিকে ৯ম জিআই পণ্য বলে স্বীকৃতি দেওয়া হয়।

২০২২ সালের ২৪ এপ্রিল বাগদা চিংড়িকে বাংলাদেশের ভৌগোলিক নির্দেশক পণ্য বলে আনুষ্ঠানিকভাবে নিবন্ধন সনদ দেওয়া হয়। এটি বাংলাদেশের ১০ম জিআই পন্য।

## তালিকা

বাংলাদেশের যেসব পণ্য ভৌগোলিক নির্দেশক হিসেবে মঞ্জুরকৃত (সনদপ্রাপ্ত) তার তালিকা নিম্নরূপ:

## টীকা

## তথ্যসূত্র

বিষয়শ্রেণী:ভৌগোলিক নির্দেশক
বিষয়শ্রেণী:বাংলাদেশ সম্পর্কিত তালিকা
ইশ্ক কি দাস্তান - নাগমণি

***ইশ্ক কি দাস্তান - নাগমণি*** হল একটি ভারতীয় হিন্দি ভাষার অতিপ্রাকৃত নাটক এবং অলীক ধারার ভারতীয় টেলিভিশন সিরিজ যা শূণ্য স্কোয়ার প্রোডাকশন দ্বারা নির্মিত, যেটি ১৩ জুন ২০২২-এ দঙ্গল টিভিতে প্রিমিয়ার হয়েছিল। সিরিজে অভিনয় করছেন আলেয়া ঘোষ, আদিত্য রেডিজ, পবিত্রা পুনিয়া।

## সারাংশ
নাগমণি দুটি অতিপ্রাকৃত প্রাণীর একটি অমর প্রেমের গল্পকে মূর্ত করে যারা একটি ডাইনির লোভের শিকার হয়। এটি আকৃতি পরিবর্তনকারী নাগ-নাগিন এবং নাগিনের কাছে থাকা জীবনদাতা রত্ন অর্জনের মাধ্যমে অমরত্বের সন্ধানকারী দুষ্ট ডাইনির অন্তহীন লোভের মধ্যে একটি প্রেমের গল্প সৃষ্টি করে।

## অভিনয়ে
* আলেয়া ঘোষ , পারো এর চরিত্রে
* আদিত্য রেডিজ, শঙ্কর এর চরিত্রে
* পবিত্রা পুনিয়া, মোহিনী এর চরিত্রে
* শুভলক্ষী দাস, নন্দা এর চরিত্রে
* নেহা যাদব, রম্ভা এর চরিত্রে

## তথ্যসূত্র

বিষয়শ্রেণী:২০২২-এ অভিষিক্ত ভারতীয় টেলিভিশন ধারাবাহিক
বিষয়শ্রেণী:মুম্বইয়ের পটভূমিতে টেলিভিশন অনুষ্ঠান
বিষয়শ্রেণী:হিন্দি ভাষার টেলিভিশন অনুষ্ঠান
বিষয়শ্রেণী:দঙ্গল টিভির মৌলিক অনুষ্ঠান
বিষয়শ্রেণী:ভারতীয় নাট্য টেলিভিশন ধারাবাহিক
বিষয়শ্রেণী:ভারতীয় টেলিভিশন নাটক
আচার্য প্রফুল্লচন্দ্র রায় সরকারি মহাবিদ্যালয়

**আচার্য প্রফুল্ল চন্দ্র রায় সরকারি কলেজ** রাজ্য-সরকারের একটি স্নাতক কলেজ, যা ২০১০ সালে প্রতিষ্ঠিত হয়েছিল। এটি হিমাচল বিহার, শিলিগুড়ি, দার্জিলিং জেলার দ্বিতীয় সরকারি ডিগ্রি কলেজ। আচার্য ব্রজেন্দ্র নাথ সিল কলেজের পরে এপিসি রায় কলেজ দ্বিতীয় সরকারি অর্থায়নে তৈরি স্নাতক কলেজ। এখানে বিজ্ঞান এবং কলা বেশ কয়েকটি বিষয়ে স্নাতক ডিগ্রির পড়াশোনা করা যায়। প্রথমে এটি মূলত বিজ্ঞানের বিষয়গুলিই ছিল পরবর্তীতে মোট পাঁচটি কলা বিভাগের বিষয় অন্তর্ভুক্ত হয়েছে। এই কলেজে তিনতলা একটি কেন্দ্রীয় ডিজিটাল লাইব্রেরি রয়েছে, বাস্কেট বল খেলার জায়গা রয়েছে, অনেক দূর থেকে ছাত্রছাত্রীরা পড়তে আসায় একটি ছাত্রাবাসের প্রয়োজন রয়েছে। এটি উত্তরবঙ্গ বিশ্ববিদ্যালয়ের অধিভুক্ত। 

## বিভাগসমূহ
এটি মূলত বিজ্ঞান কলেজ হিসেবেনপরিচিত তবে এখানে বেশ কিছু কলা বিভাগও রয়েছে।

### বিজ্ঞান

* পদার্থবিদ্যা
* রসায়ন
* গণিত
* কম্পিউটার বিজ্ঞান
* উদ্ভিদবিদ্যা
* প্রাণিবিদ্যা

### কলা

* বাংলা
* ইংরেজি
* অর্থনীতি
* রাষ্ট্রবিজ্ঞান
* সমাজবিজ্ঞান

## আরও দেখুন

## তথ্যসূত্র


## বহিঃসংযোগ
* 
* উত্তরবঙ্গ বিশ্ববিদ্যালয় 
* বিশ্ববিদ্যালয় মঞ্জুরি কমিশন
* জাতীয় মূল্যায়ন এবং স্বীকৃতি পরিষদ

বিষয়শ্রেণী:২০১০-এ পশ্চিমবঙ্গে প্রতিষ্ঠিত
বিষয়শ্রেণী:২০১০-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:উত্তরবঙ্গ বিশ্ববিদ্যালয়ের অধিভুক্ত মহাবিদ্যালয়
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র